121 



636. Knudret Firling, Sagina nodosa (L.) Fenzl. 

 N. Smaaarve. Isl. Hnuskakrækill. 



Af Slægten Firling findes i Norden en Del smaa og lidet 

 iøjnefaldende Arter, der vokser paa Marker eller Enge eller Over- 

 drev. To af disse er tidligere afbildede (BNF, Tav. 347), og det 

 er herunder anført, at hver af disse Arter repræsenterer to Typer 

 af Slægten. Den ene, Fremliggende Firling, har kun 4 Kronblade 

 (deraf Navnet „Firling"); den anden. Sylbladet Firling, har der- 

 imod det for Familien karakteristiske Antal af 5 Kronblade (her 

 passer det danske Slægtsnavn altsaa mindre godt). 



Den paa Tav. 636 afbildede Art, Knudret Firling, slutter sig 

 til sidstnævnte, for saa vidt som ogsaa den har 5 Kronblade; 

 men disse er mindst dobbelt saa lange som Bægerbladene, medens 

 de hos Sylbladet Firling er af samme Længde. Denne Art har kun 

 5 Støvdragere, Knudret Firling 10. Overhovedet er Blomsterne her 

 større og for Nellikefamilien mere typisk udviklede end hos nogen 

 anden nordisk Firling, hvorved den bliver let kendelig og tillige 

 opnaar et vist Præg af Skønhed; de snehvide „Stjærneblomster" 

 danner en smuk Kontrast til de mørkegrønne Puder, som denne 

 fleraarige Plante ofte danner paa nøgen Jord, f. Eks. Tørvemuld, 

 idet den forgrener sig meget stærkt og lægger sine 5 — 15 cm lange 

 Skud henover Overfladen. De paa Tav. under Fig. 1 gengivne Indi- 

 vider har dog ikke vokset paa denne Maade; de stammer fra en 

 Strandeng i Sverige og har antagelig været omgivet af andre Plan- 

 ter, der har tvunget deres Vækst mere til Vejrs. 



Fra Sylbladet Firling adskiller Knudret Firling sig yderligere 

 ved sine Blade. Medens de hos førstnævnte ender med en lang 

 Braad, er de her i Spidsen butte. Ejendommeligt for Arten er det 

 endvidere, at der i Bladenes Hjørner sidder smaa Skud med et 

 Knippe af smaa Blade; disse Skud giver de slanke og tynde Grene 

 et mærkeligt perlesnorlignende Udseende ; Tilstedeværelsen af disse 

 Knopper eller „Knuder" har foranlediget Navnene „Knudret" og 

 nodosa. Knopperne giver utvivlsomt en meget væsentlig Forøgelse 

 af den assimilerende Overflade og tjener desuden til vegetativ For- 

 mering af Planten, da de let løsnes og falder af. 



Kapselen er 5-klappet (Fig. 4) og indeholder meget smaa, 

 knapt V2 mm lange Frø (Fig. 5). — Knudret Firling er almindelig 

 i Danmark og Norge og findes ogsaa i Island. 



Tav. 636. Fig. 1. To Planter fra Strandenge. Fig. 2. Blomstrende Skud 

 i fra Kalkstensmark i det sydlige Norge). Fig. 3. Blomst cVO- Fig. 4. Bæger og 

 Kapsel med 5 Flige. Fig. 5. Frø C^'^ji). Fig. 6. Del af et Skud med Knopper i 

 Bladhjørnerne (*li). 



